cyanic-selkie/wikianc huggingface dataset:
Ճիչ 4
Սյուժե
Չարլիից և Ռոբիից Գեյլն իմանում է, որ հին ագարակում կազմակերպվելու է «Դանակի հարված» ֆիլմաշարի բոլոր յոթ մասերի դիտումը։ Ըստ Գեյլի՝ մարդասպանը չի կարող բաց թողնել այդ միջոցառումը, ուստի մի քանի տեղ տեղադրում է վեբ-տեսախցիկներ՝ մարդասպանին հետևելու հույսով։ Սակայն ինքն է դառնում դրա զոհը և լուրջ վնասվաքներ ստանում մարդասպանի կողմից։ Գեյլին տեղափոխում են հիվանդանոց։ Այդ ժամանակ Կիրբիի տանն են հավաքված լինում հենց ինքը՝ Կիրբին, Ջիլը, Ռայլին և Ռոբին։ Ջիլին տանը չգտնելուց հետո Սիդնին որոշում է գնալ նրա հետևից, սակայն այդ ժամանակ Ջիլի և Քեյթի վրա է հարձակվում մարդասպանը և սպանում վերջինիս։ Անսպասելիորեն Կիրբիի տանն է հայտնվում Տրևորը, ով ասում է, որ իբր Ջիլն է նրան հրավիրել։ Ջիլը հաստատում է, որ չի արել նման բան։ Երիտասարդները հերթով հայտնվում են տան տարբեր անկյուններում։ Հանկարծ Ռոբիի վրա հարձակվում է մարդասպանը։ Կիրբիի տուն է այցելում Սիդնին, և հենց այդ պահին մարդասպանը հարձակվում է նրանց վրա։ Բոլոր երեքը թաքնվում են տան տարբեր մասերում։ Իր քրոջը թաքցնելով անկողնու տակ՝ Սիդնին դուրս է գալիս տանիք՝ մարդասպանի ուշադրությունը գրավվելով իր վրա։ Սիդնին գտնում է Կիրբիին, և նրանք թաքնվում են տան սենյակներից մեկում։ Դրսի դռան մոտ է հայտնվում Չարլին և խնդրում ներս թողնել, սակայն Սիդնին և Կիրբին նրա ձեռքին արյուն տեսնելով՝ հրաժարվում են բացել դուռը։ Հայնտվում է մարդասպանը, ով Չարլիին կապում է աթոռին՝ դռան դիմաց։ Այնուհետև նա Չարլիի հեռախոսից զանգում է Կիրբիին և նրան է առաջարկում խաղալ սասրափ ֆիլմերի մասին վիկտորինա։ Սիդնին խնդրում է Կիրբիին զբաղեցնել մարդասպանին որոշ ժամանակով, իսկ ինքը գնում է նրան փնտրելու։ Աղջիկը բոլոր հարցերին ճիշտ է պատասխանում և տեսնում, որ ոչինչ տեղի չի ունենում։ Այդ ժամանակ նա դուրս է գալիս և ազատում Չարլիին։ Սակայն իր ձեռքի դանակով նա սպանում է աղջկան։ Սիդնին, չգտնելով Ջիլին, վերադառնում է, Չարլին հարձակվում է նրա վրա, սակայն Սիդնիին հաջողվում է ազատվել։ Բայց այդ պահին, մահի հագուստով մարդասպանը գալիս է և վիրավորում Սիդնիի փորը։ Դրանից հետո նա հանում է դիմակը, որի տակ թաքնվում էր Ջիլը։
Սիդնիին հրելով դեպի խոհանոցը և միաժամանակ բերելով կապկպված Տրևորին՝ զույգը բացահայտում է իրենց դրդապատճառները։ Ջիլին տանջում է ահավոր նախանձը դեպի քույրը, քանի որ նա հասել էր փառքի։ Նա նույնպես ցանկանում է լինել ուշադրության կենտրոնում, ինչը հաջողվում է մարդկանց այն ժամանակ, երբ իրենց հետ ինչ-որ վատ բան է պատահում։ Քանի որ Չարլին և Ռոբին ողջ ֆիլմի ընթացքում պնդում էին, որ վերջաբանը նման է լինելու ֆիլմի նոր տարբերակին, այլ ոչ թե հաջորդին, այդ պատճառով նրանք վերջացնում են ինչպես առաջին ֆիլմում։ Ջիլը կրակում է Տրևորի անդամին, այնուհետև գլխին։ Որպեսզի երևան ինչպես բնական զոհեր, նրանք սկսում են իրենք իրենց հասցնել մարմնական վնասվածքներ։ Ջիլը հարվածում է Չարլիին դանակով, ինչից հետո նա մահացող տղային բացատրում է, որ հանդիսատեսը սիրում է այնպիսի թրիլերներ, որոնցում ողջ է մնում միայն մեկը։ Այնուհետև Ջիլը Սիդնիին է հասցնում դանակի երկրորդ հարվածը, որից հետո նա սկսում է ինքն իրեն հասցնել տարբեր վնասվածքներ։ Դա վերջացնելուց նա պառկում է Սիդնիի կողքին և կորցնում գիտակցությունը։
Մինչ Ջիլին սայլակով հասցնում են դեպի շտապ օգնության մեքենա, նրան նկարում են լրագրողների մի մեծ ամբոխ և նա ստանում է այն, ինչ ցանկանում էր՝ փառք։ Ջիլի հիվանդասենյակում Դյուիի հետ զրուցելիս նա ասում է, որ այժմ ինքն ու Գեյլը կարող են միասին գիրք գրել այս ամենի մասին՝ մատնացույց անելով այն, որ նրանց պատճառված վնասվածքներն են նույնիսկ միանման։ Ջիլն ափսոսում է Սիդնիի մահի համար, սակայն Դյուին փարատում է նրան՝ ասելով, որ Սիդնին ողջ է, սակայն գտնվում է վերակենդանացման բաժանմունքում։ Դրանից հետո նա գնում է Գեյլի մոտ, որտեղ նրան հայտնում է միասին գիրք գրելու միտքը և հիշեցնում վնասվածքների միանմանության մասին։ Գեյլին տարօրինակ է թվում, թե որտեղից նա գիտի վերքի ձևի մասին։ Այդ ժամանակ Ջիլը գնում է Սիդնիի հիվանդասենյակ, որպեսզի ավարտին հասցնի իր գործը։ Կռվի ժամանակ սենյակ է մտնում Դյուին, ում գլխին սկուտեղով հարվածում է Ջիլը և վերցնում ատրճանակը։ Գեյլին կրակելու ժամանակ հայտնվում է Ջուդի Հիքսը, ով հասցնում է գետնին գցել Գեյլին՝ փրկելով նրան մահից։ Ջիլը վախեցնելով, որ կսպանի գիտակցությունը կորցրած Դյուիին, պահանջում է ատրճանակը, որից հետո կրակում է նրա վրա։ Այնուհետև զենքը պահում է Գեյլի վրա, սակայն վերջինս նկատում է, որ Սիդնին վեր կենալով իր ձեռքն է վերցնում դեֆիբրիլյատորը և բարձր էլեկտրականությամբ հարվածում քրոջը։ Այդ ժամանակ Սիդնին հիշեցնում է, որ երբեք չի կարելի նոր տարբերակում փոփոխել բնօրինակի վերջաբանը։ Անուժ Սիդնին նստում է գետնին։ Արթնացած Ջիլը գետնից վերցնում է ապակու մի կտոր և աննկատ փորձում է մոտենալ Սիդնիի հետևից։ Սակայն նա, միանգամից շրջվելով, կրակում է և վերջնականապես սպանում նրան։ Պարզվում է, որ Ջուդին ողջ է, քանի որ նրա հագին կար պաշտպանիչ վերարկու։ Հիվանդանոցի ներսում գտնվող լրագրողներն իրենց տեսանյութերում շարունակում են Ջիլին հերոսուհի անվանել, ով վերջ դրեց ամեն ինչին։
Զարգացում
Պաշտոնապես Weinstein Company-ն 4-րդ ֆիլմի դուրս գալու մասին խոսում էր դեռևս 2008 թվականին, իսկ Ուես Քրեյվենն ասաց, որ դեմ չի լինի վերադառնալ ֆիլմաշարին, եթե նոր կինոնկարի սցենարն իրեն դուր գա ։ 2010 թվականի մարտին նրան հաստատեցին ռեժիսորի պաշտոնում. «Ես ուրախ եմ ընդունել Բոբ Ուեյնշթեյնի առաջարկը և փոխել սերիալի ուղղությունը։ Քորթնիի, Դեյվիդի և Նիվի հետ աշխատելն ինձ համար մեծ փորձ էր։ Վստահ եմ, որ հիմա նույնպես այդպես կլինի։ Ես տեսա Քևինի սցենարից մի քանի հատվածներ և նրա մի քանի մտքերից փշաքաղվեցի, այդպիսի բան չէր եղել դեռևս առաջին ֆիլմից հետո»։ Այդ ժամանակ, եռագրության պրոդյուսեր Քեթի Քոնրադը դատի տվեց Weinstein Company-ին, քանի որ աշխատանքները սկսել էին առանց նրա կարգադրության, իսկ նա պլաններ ուներ նոր ֆիլմի նկարահանումները սկսել Cat Entertainment Inc. ընկերության հետ համատեղ ։
Սցենար
Սցենարի աշխատանքները կատարելու համար կրկին վերադարձավ Քևին Ուիլիամսոնը, ով լքել էր ծրագիրը երրորդ ֆիլմից։ Ուես Քրեյվենը կիսվեց ֆիլմի պատկերացումների մասին.
Սցենարի նախնական տարբերակում Գեյլը և Դյուին երեխա են ունենում, սակայն դա իրականություն չդարձավ, քանի որ երեխային բերելով ֆիլմ, կրակոցը կլիներ «անհնար»։ Մի ուրիշ տարբերակում ֆիլմը սկսում է Սիդնիի և Ուրվականի դեմքի դեմ առ դեմ հանդիպումով, որի ժամանակ նա ստանում է ծանր մարմնական վնասվածքներ։ Այդ դեպքերից անցնում է երկու տարի, նա առողջանում է։ Այս ամենը նույնպես չիրագործվեց, քանի որ Բոբ Վեյնշտեյն կարծում էր, որ այս ամենը կդանդաղեցնի պատմության ընթացքը ։
Լսումներ
2008 թվականին Ջեյմի Քենեդին iFMagazine-ի հարցազրույցի ժամանակ ասաց, որ նա փորձում է հետ բերել երկրորդ ֆիլմում սպանված Ռենդի Միքսին։ Բացի այդ, Քենեդին ասաց, որ եթե ներկայիս սցենարն իրականություն դառնա, ապա հանդիսատեսը կտեսնի ոչ միայն ժամանակակից հայտնի դերասանների, այլ նաև դասական եռագրության դեմքերից մի քանիսին։
Սցենարիստ Քևին Ուիլիամսոնը ժխտեց բոլոր այդ լուրերը, բայց ասաց, որ դեմ չի լինի, եթե վերադառնա Ռենդին։ FEARnet-ի հարցազրույցին սցենարիստն ասաց, որ ուրախ կլինի նորից աշխատել Ջեյմիի հետ։
2009 թվականի սեպտեմբերին Variety-ն հայտարարեց, որ Դևիդ Արքեթը և Քորթնի Կոքսն իրոք վերադառնալու են չորրորդ ֆիլմում :
Այդ ժամանակ Լև Շրայբերն ասաց, որ հեղինակները միտք չունեն հետ բերելու իր կերպարին, ով սպանվել էր երրորդ ֆիլմում ։
2010 թվականի ապրիլին հասանելի դարձան լսումների միջոցով ընտրվելու համար 12 դերեր ։ 2010 թվականի մայիսին հայտնի դարձավ, որ ֆիլմին են միացել Հեյդեն Փենեթյերը և Ռորի Կալկինը ։ Ավելի ուշ Էմմա Ռոբերթսը ստացավ Սիդնիի զարմուհու դերը ։
Նկարահանումներ
Սկզբում նկարահանումները պետք է սկսեին 2010 թվականի մայիսին, սակայն այն տեղափոխվեց նույն թվականի հունիսի 28-ը։ 40 միլիոն դոլար բյուջեով նկարահանումները սկսեցին 2010 թվականի հունիսի 28-ին ։ Ենթադրվում էր, որ նկարահանումները կվերջանան սեպտեմբեր 6-ին, բայց 42 օր նկարահանելուց հետո, դրանք վերջացան միայն սեպտեմբերի 24-ին ։ Նկարահանումները տեղի ունեցան Միչիգան նահանգի Էնն Հարբոր բնակավայրում ։ Որոշ կադրեր նկարահանվեցին Վուդվորթի միջնակարգ դպրոցում, Դերբորն, Միչիգան ։ Լիվոնիա քաղաքի նախկին դատարանի շենքն օգտագործվեց որպես ոստիկանական բաժին ։
Ֆիլմում օգտագործվել են մի շարք համակարգչային էֆեկտներ (CGI), որով էլ հենց 4–րդ ֆիլմը տարբերվում է շարքի մնացյալ մասերից։ Էնթոնի Էնդեսոնի մահը նկարահանվել է տարբեր մասերում տեղադրված տեսախցիկներով։ Հերոսի մահվան տեսարանը մտածվեց այն բանից հետո, երբ Ուես Քրեյվենը շտապ օգնության աշխատակիցների մասին վավերագրական ֆիլմում տեսավ մի դրվագ, որտեղ զոհին տեղափոխում են հիվանդանոց՝ դանակը գլխին խրած։ Քրեյվենը կարծեց, որ դա բավականին անսովոր պատահար է։ Նրա խոսքերով, նա ստուդիայի տնօրինությանը չհայտնեց սցենարի փոփцխության մասին և կատակով ավելացրեց, որ հույս ունի, որ վաղն իրեն չեն հեռացնի աշխատանքից ։
Ջնջված տեսարաններ
Ֆիլմի վերջնական տարբերակից հանվել են մի քանի տեսարաններ, որոնք հայտնվել են թրեյլերների և գովազդի մեջ։
Պաշտոնական խաղ
«Ճիչ 4» ֆիլմի պաշտոնական խաղը դուրս եկավ iOS և Android սարքերի վրա ֆիլմի պրեմիերայից հետո ։ Խաղի տեղայնացնող The Weinstein Company–ն որոշեց ավելի ընդլայնել գործունեությունը՝ իր ֆիլմին վերաբերվող արտադրանքին ավելացնելով նաև վիդեո–խաղեր։ Խաղացողը պետք է ղեկավարի Ուրվականի դեմքին, հասնի իր զոհերին և աննկատ մնա ոստիկանությունից։
Պրեմիերա
Փորձնական դիտումը կազմակերպվեց 2011 թվականի հունվարի 6–ին Փիթսբուրգ քաղաքում ։ Հյուսիսային Ամերիկայում ֆիլմի պրեմիերան տեղի ունեցավ 2011 թվականի ապրիլի 11-ին Grauman’s Chinese Theatre–ում։ Համընդհանուր տարբերակով այն թողարկվեց 2011 թվականի ապրիլին ։
DVD սկավառակ
DVD և Blu-ray սկավառակների վրա ֆիլմն առաջինը թաղարկվեց Մեքսիկայում 2011 թվականի օգոստոսի 5–ին, իսկ այնուհետև Միացյալ Թագավորությունում և Իռլանդիայում՝ 2011 թվականի օգոստոսի 22–ին , ԱՄՆ–ում և Կանադայում՝ հոկտեմբերի 4–ին իսկ Ավստրալիայում և Նոր Զելանդիայում հոկտեմբերի 13–ին ։
Միացյալ Նահանգներում սկավառակը վաճառվեց 4,103,282 դոլարի՝ ֆիլմի ողջ հասույթը հասցնելով մինչև 101,334,702 դոլարի ։ Այն հեռուստատեսությամբ առաջին անգամ ցուցադրվեց 2012 թ․ ապրիլի 20–ին, որն ապահովեց 80 միլիոն հեռուստադիտող ողջ նահանգներում ։
Շահույթ
Ճիչ 4–ը թողարկվեց 3,305 կինոթատրոնների 4,400 էկրաններին և հավաքեց 1 միլիոն դոլար առաջին կեսգիշերին, ուրբաթ օրը՝ $8.7 միլիոն և ևս $7 միլիոն շաբաթ օրը ՝ զբաղեցնելով երկրորդ հորիզոնականը առաջին հանգստյան օրերին վաստակած շահույթով։ Այս ֆիլմը եղավ շարքի երկրորդ ամենաքիչ շահույթ հավաքածն առաջին հանգստյան օրերին, որը կազմեց 19.3 միլիոն դոլար ։ Առաջին հանգստյան օրերին ֆիլմը ցուցադրվեց 30 երկրներում և հավաքեց 37.3 միլիոն դոլար՝ հետ մնալով միայն «Ռիո»–ից, որը ցուցադրվել էր 62 երկրներում և հավաքել 53.9 միլիոն դոլար։ Ճիչ 4–ի ողջ շահույթը կազմեց 97,138,686 դոլար ողջ աշխարհում։
Քննադատական կարծիքներ
Rotten Tomatoes կայքը ֆիլմին տվեց 59% դրական գնահատական՝ ըստ 174 կարծիքների։ Ըստ կարծիքների՝ ֆիլմի վարկանիշն է 5.8/10: Կայքի կարծիքն է, «Ֆիլմաշարը ցույց է տալիս իր տարիքը, բայց «Ճիչ 4»–ը բնականաբար ավելի լավացված տեսակն է՝ համեմատած իր նախորդի, որտեղ կան հետաքրիր հումոր և սրամիտ սպանություններ» ։ Metacritic–ում ֆիլմի վարկանիշը միջին է։ Հիմնվելով 32 կարծիքների վրա՝ ֆիլմի գնահատականը 100–ից 52 է, ինչը կոչվում է «խառը և միջին կարծիքներ» ։
2011 թվականի հունիսին ֆիլմն առաջադրվեց Teen Choice Awards–ի «Լավագույն սարսափ ֆիլմ» կատեգորիայում, սակայն պարտվեց «Պարանորմալ ակտիվություն 2»–ին։
Virgin Media Movie Awards–ին ֆիլմը հաղթեց «Լավագույն սարսափ ֆիլմ» անվանակարգում, իսկ Ուրվականի դեմքը գրավեց «Լավագույն չարագործների» 3–րդ պատվավոր հորիզոնականը ։
Սալտա (դեպարտամենտ)
Սալտա (Departamento de Salta), մայրաքաղաքային դեպարտամենտ Արգենտինայում, Սալտա պրովինցիայի կազմում։
Տարածքը՝ 1722 կմ2։ Բնակչությունը՝ 473000 մարդ։ Բնակչության խտությունը՝ 274,7 մարդ/կմ2։
Վարչական կենտրոնը Սալտան է։
Աշխարհագրություն
Դեպարտամենտը գտնվում է Սալտա պրովինցիայի կենտրոնական մասում։ Սահմանակից է՝
Խոշորագույն բնակավայրեր
Կատեգորիա:Արգենտինայի դեպարտամենտներ
Կոլխոզաշենի պատմության և մշակույթի անշարժ հուշարձանների ցանկ (Մարտունու շրջան)
Այս հոդվածը ներկայացնում է Արցախի Հանրապետության Մարտունու շրջանի Կոլխոզաշեն գյուղի պատմության և մշակույթի հուշարձանների ցանկը ։ Ցանկում ներառված է ընդամենը 15 հուշարձան։
Ծանոթագրություններ
Կատեգորիա:Մարտունու շրջանի հուշարձանների ցանկեր
Սալմե (գյուղական ավան, Սալմե շրջան)
Սալմե (Salme), գյուղական ավան Էստոնիայի Սաարեմաա նահանգի Սալմե շրջանում։
2011 թվականի տվյալներով գյուղական ավանում բնակվում էր 469 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Սալմե շրջանի բնակավայրեր Կատեգորիա:Էստոնիայի գյուղական ավաններ
Նաումով (Բելոկալիտվինսկի շրջան)
Նաումով (Наумов), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Կրասնոդոնեցկի գյուղական համայնքի կազմի մեջ։
Կատեգորիա:Ռոստովի մարզի Բելոկալիտվինսկի շրջանի բնակավայրեր
Սիրտ (քաղաք)
Սուրտ կամ Սիրտ (արաբ. سرت‎), նույնանուն մունիցիպալիտետի մայրաքաղաքը Լիբիայում: Գտնվում է Սիդրա (Մեծ Սիրտ) ջրամբարի ափին, Սիրտիկա պատմական շրջանում: Բնակչությունը 2010 թվականի դրությամբ` 75 358 մարդ :
Պատմություն
2007 թվականի հոկտեմբերին Սուդանի կառավարության ներկայացուցիչների և Դարֆուր նահանգից փախած ապստամբների միջև տեղի են ունենում բանակցություններ :
2011 թվականի Լիբիայի քաղաքացիական պատերազմի ժամանակ, Սուրտը համարվում էր Քադդաֆիի ռեժիմի վերջին հենակետը:
2011 թվականի հոկտեմբերի 20-ին Լիբիայի Ազգային անցումային խորհրդի զորքերը Սուրտում վերացրեցին Մուհամմադ Քադդաֆիի կողմնակիցների դիմադրության վերջին կենտրոնները ։
Քաղաքացիական պատերազմի ընթացքում քաղաքի համար ծանր մարտերի արդյունքում Սիրտը գրեթե ամբողջությամբ ավերվեց, քաղաքում չմնաց ոչ մի ամբողջ շենք ։
Տրանսպորտ
2008 թվականին China Railway Construction-ը Լիբիայում շահեց երկաթուղիների կառուցման մրցույթը։ Արևմուտքից դեպի արևելք (Հոմսից մինչև Սուրտ) կտեղադրվի 352 կմ երկարությամբ երկաթգիծ: Սակայն 2011 թվականին հայտնի դարձավ, որ երկաթուղու շինարարությունն իրականում իրականացրել է ռուսական երկաթուղային ընկերությունը ։
Քաղաքի բնիկներ
Սուրտայում է ծնվել և մահացել Լիբիայի Ջամահիրիայի ղեկավար Մուամմար Կադդաֆին։
Չողշար
Չողշար, գյուղ պատմական Փոքր Հայքում, Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչություն
XIX դարի վերջին ուներ 92 հայ բնակիչ։
Տնտեսություն
Բնակչության հիմնական զբաղմունքը անասնապահությունն ու երկրագործությունն էր ։
Ծանոթագրություններ
Կատեգորիա:Արևմտյան Հայաստանի գյուղեր
Նիկշիչ
Նիկշիչ, քաղաք Չեռնոգորիայում։ Տեղակայված է Նիկշիչյան հարթավայրի վրա, Տրեբիեսա լեռան ստորոտին։
Կիրեևկա (գյուղ, Լյուբարսկի շրջան)
Կիրեևկա (Кириївка), գյուղ Ուկրաինայի Ժիտոմիրի մարզի Լյուբարսկի շրջանում։
Նիկշիչ
Պատմություն
Քաղաքի տեղում 4-րդ դարում տեղակայված է եղել Անդերբա ռազմական ճամբարը, որը համարվել է ռազմա-ստրատեգիական նշանակություն ունեցող ճանապարհ։ Նույն դարի 459 թվականին օստրոգոտները սկսեցին կառուցել ամրոց, որն էլ ստացավ Անագոստում անվանումը։
Կիրեևկա (գյուղ, Լյուբարսկի շրջան)
2001 թվականի տվյալներով Կիրեևկա գյուղում բնակվում էր 614 մարդ։ Բնակավայրը զբաղեցնում է 18,1 կմ² տարածք։ Բնակչության խտությունը կազմում էր 33,92 մարդ/կմ²։
Նիկշիչ
Պատմություն
Հետագայում այս շրջան եկան սլավոններն, ովքեր քաղաքն անվանեցին Օնոգոշտ։ Օսմանյան կայսրության նվաճումից հետո՝ Նիկշիչը դարձավ թուրքական կարևորագույն ամրոց։
Կիրեևկա (գյուղ, Լյուբարսկի շրջան)
Արտաքին հղումներ
Կատեգորիա:Ուկրաինայի Ժիտոմիրի մարզի Լյուբարսկի շրջանի բնակավայրեր Կատեգորիա:Ուկրաինայի գյուղեր
Նիկշիչ
Պատմություն
1877 թվականին՝ Նիկոլա I Պետրովիչ-Նեգոշի իշխանության օրոք, թուրքերը վտարվեցին և Նիկշիչն ազատագրվեց նրանց լծից։ Սա մեծ ազդակ եղավ քաղաքի հետագա զարգացման և վերաբնակեցման համար։
1883 թվականին մշակվեց քաղաքի ճարտարապետական հատակագիծը, որը սկսեց իրականացնել այն ժամանակների հայտնի ճարտարապետ Իոսիպ Սլադը Տրոգիրից։ Քաղաքը ծաղկում ապրեց, մեծ թափ առան արդյունաբերությունն ու առևտուրը, քաղաքում հիմնվեցին կրթական և մշակութային օջախներ։ 1900 թվականին քաղաքում կառուցվեցին կարևորագույն շինություններ` Սուրբ Վասիլի Օստրոժսկու եկեղեցին, Թագավորական կամուրջը, թագավորական պալատը, քաղաքի գլխավոր հրապարակը, որը միավորում էր վեց գլխավոր ճանապարհները, ինչպես նաև մի քանի զբոսայգիներ։ Երկրորդ համաշխարհային պատերազմն իր տխուր հետևանքները թողեց քաղաքի վրա. ավերվեց և ռմբակոծությունների ենթարկվեց քաղաքը, կաթվածահար եղավ արդյունաբերությունը։ Սակայն պատերազմից հետո ավելի մեծ թափով սկսվեցին վերանորոգման աշխատանքները, որոնց արդյունքում քաղաքը շատ ավելի գեղեցկացավ ու հզորացավ՝ դառնալով Չեռնոգորիայի կարևորագույն արդյունաբերական կենտրոններից մեկը։
Արտաքին հղումներ
Կատեգորիա:Չեռնոգորիայի քաղաքներ
Պոլոզ Մուկուչ (գարեջրատուն)
«Պոլոզ Մուկուչ» գարեջրատուն, նշանավոր գարեջրատուն Գյումրիում։ Բացվել է 1960-ական թվականներին, գտնվում է Կումայրի պատմական շրջանում։ Անվանվել է գյումրեցի հումորիստ Մկրտիչ Մելքոնյանի (1881-1931) պատվին, որը հայտնի է որպես «Պոլոզ Մուկուչ»։
Պատմություն
Գարեջրատան շենքը նախկինում եղել է բնակելի կառույց, որը կառուցվել է 1860-1880 թվականներին և պատկանել է Սուքիաս Մելիքյանին, սակայն կուլակաթափության ժամանակ 1936-1937 թվականներին շենքը նրանից խլել են։ 1960-ականներից այն վերածվել է գարեջրատան և պատկանել Գյումրիի «Սննդառին»։
1990-ականների վերջերին գարեջրատունը սեփականաշնորհվել է և շարունակել իր գործունեությունը։ Շենքի մուտքի մոտ փակցված է Պոլոզ Մուկուչի ժպտացող քարե դիմանկարը ։
Ծանոթագրություններ
Կատեգորիա:Գյումրու շենքեր և կառույցներ
Չերվոնոե (ավան, Իլինեցկոեի շրջան)
Չերվոնոե (Червоне), ավան Ուկրաինայի Վիննիցայի մարզի Իլինեցկոեի շրջանում։
2001 թվականի տվյալներով Չերվոնոե ավանում բնակվում էր 41 մարդ։ Բնակավայրը զբաղեցնում է 0,07 կմ² տարածք։ Բնակչության խտությունը կազմում էր 585,71 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Իլինեցկոեի շրջանի բնակավայրեր Կատեգորիա:Ուկրաինայի ավաններ
Ողջերը
Ողջերը (Alive, այլ թարգմանությամբ՝ Ողջ մնալ), 1993 թվականին նկարահանված ամերիկյան ֆիլմ, որի հիմքում Ուրուգվայի զինուժի համար 571 չվերթի իրական դեպքերն են։
Սյուժե
Ուրուգվայական «Տամու» ավիաընկերության ինքնաթիռը, որում գտնվում էին ռեգբիի «Օլդ Կրիստիանս» թիմի անդամներ և նրանց հարազատներ թռչում է դեպի Սանտյագո, որտեղ պետք է տեղի ունենար ընկերական հանդիպում տեղի թիմերից մեկի հետ։
Սակայն ուժեղ մառախուղի պայմաններում ինքնաթիռը կորցնում է կառավարումը և բախվելով Անդերի գագաթներից մեկին, վայր ընկնում։ Անկումից հետո անձնակազմի մի մասը մահանում է։
Ինքնաթիռի որոնողական աշխատանքները արդյունք չեն տալիս, իսկ մի քանի օր անց դրանք ընդհանրապես դադարում են։ Փրկվածները այդ մասին տեղեկանում են իրենց մոտ գտնվող ռադիոյի միջոցով։
Երբ նրանց մոտ եղած սննդամթերքի պաշարը վերջանում է, սովից չմահանալու համար ողջերը սկսում են ուտել մահացածների մարմինները։ Վիճակը դժվարանում է նաև նրանով, որ մահացածների մեջ կային ողջերի բարեկամներ և միայն նրանց մարմիններն են մնում անվնաս։
Անձնակազմի անդամներից մեկը՝ Նանդո Պարադոն, որոշում է ընկերոջ հետ կտրել անցնել ձյունապատ լեռները փրկություն գտնելու հույսով ...
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:1993 ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Paramount Pictures ֆիլմեր Կատեգորիա:1990-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Touchstone Pictures ֆիլմեր Կատեգորիա:Ամերիկյան մարտաֆիլմեր Կատեգորիա:Ֆիլմեր մահվան մասին
Կաչևան
Կաչևան (Качеван, Көсеүән), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 136 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարմասկալինսկի շրջանի բնակավայրեր
Սպիտակ լռություն (պատմվածք)
«Սպիտակ լռություն», կարճ պատմվածք՝ գրված ամերիկացի գրող Ջեկ Լոնդոնի կողմից 1899 թվականին։ Լոնդոնի շատ պատմվածքների նման, իրադարձությունները տեղի են ունենում Յուկոնում։ Պատմվածքը ժամանակագրում է երեք մարդու ճանապարհորդությունը Յուկոնում գտնվող Հյուսիսային նահանգով, երբ նրանք փորձում են քաղաքակրթություն հասնել գարնանից առաջ։ Այս կարճ պատմվածքը վերաբերում է մարդու և բնության, ինչպես նաև մարդու և կենդանիների միջև միջև փխրուն փոխհարաբերություններին ։ Վերնագիրը մի արտահայտությունն է, որը Լոնդոնը հաճախ էր օգտագործում իր պատմվածքներում՝ սառած հյուսիսային բնապատկերները  նկարագրելիս  ։
Հերոսներ
Մեյսոն- Մեյսոնը միջին տարիքի տղամարդ է, ով աշխատում է Յուկոնում։ Նա ծնվել է Թենասիում, բայց շատ տարիներ աշխատել է Յուկոնում։ Այդտեղի արահետներին շատ լավ ծանոթ է ու իրեն փորձագետ է համարում։
Ռութ- Ռութը Մայսոնի կինն է։ Նա բնիկ յուքոնցի է և ապրում է ճնշված կյանքով, քանի որ այդպես են վարվում կանանց նկատմամբ Յուկոնում։ Նա սիրում է Մեյսոնին, քանի որ վերջինս նրան վերաբերում է ինչպես հավասարի։
Սյուժե
Պատմվածքի սկզբում Մեյսոնը, Ռութը և համր տղան Յուկոնի հյուսիսային արահետում են, ջերմաստիճանը -50 աստիճանից ցածր է, և նրանք փորձում են քաղաքակրթություն հասնել գարնանից առաջ։ Նրանց սնունդը վերջանում է և այն չի բավարարում, որպեսզի շները կշտանան, ու նրանք սկսում են գողություն անել ։ Մեյսոնը համրին ասում է, որ շներից մեկին շատ չի մնացել ապրելու։ Նա փորձում է շնասահնակը վեր բարձրացնել բլրի լանջով, բայց գագաթին հասնելով շներից մեկը սայթաքում է, Մեյսոնն ընկնում է, իսկ սահնակը հետ է գլորվում՝ ամեն ինչ իր հետ քաշելով դեպի ներքև։ Մեյսոնը դաժանորեն ծեծում է շներին։ Ռութն ու համր տղան լուռ հետևում են նրան։ Մի քիչ անց Մեյսոնը հազիվ է կանգնեցրել իր սահնակը, երբ մի հսկայական սոճու ծառ է ընկնում նրա ուսերին։
Համր տղան ու Ռութը կտրատում են ծառը, կրակ վառում ու մորթու մեջ փաթաթում Մեյսոնին։ Նրա ոտքը, ձեռքն ու մեջքը կոտրվել են, գոտկատեղից ներքև անզգայացել է։ Երբ նրանք վրան են խփում, Մեյսոնը պատմում է Թենեսիում գտնվող իր տան և իր նախորդ կնոջ մասին, բայց հիմնականում խոսում է Ռութի հանդեպ իր սիրուց։ Նա համր տղային խնդրում է թողնել իրեն ու փրկել Ռութին և իր չծնված երեխային։ Համր տղան գնում է եղջերու որսալու, որով նրանք կկարողանային մի քանի շաբաթ գոյաատևել, բայց անհաջողության է մատնվում։ Վերադառնալով ճամբար՝ նա տեսնում է, որ շները փախել են ուտելիք փնտրելու։ Համրն իր հրացանով, իսկ Ռութը կացնով կռիվ են տալիս գազանների դեմ, բայց նրանց չոր սաղմոնի պաշարն անհետանում է։
Ունենալով ընդամենը հինգ ֆունտ ալյուր, որով պետք է հաղթահարեին մնացած 200 մղոն վայրի տարածությունը, համր տղան ու Ռութը շարունակում են իրենց ճանապարհորդությունը առանց Մեյսոնի, որը կոմայի մեջ է ընկել։ Ռութը, որը որպես բնիկ սովոր չէ ցուցադրել իր վիշտը, համբուրում է Մեյսոնին և իր սահնակով շարժվում դեպի քաղաքակրթություն։ Համրն սպասում է մինչև Մեյսոնի մահը, «սպիտակ լռությունը թվում էր քմծիծաղ է տալիս և մի մեծ վախ է համակում նրան»։ Մեյսոնի սիրտը դադարում է բաբախել, և ձյան միջով համրն իր սահնակով սլանում է առաջ ։
Հրատարակություն
Հրապարակման պահին «Սպիտակ լռությունը» լավ է ընդունվել և բազմիցս վերահրատարակվել է։ Այն առաջին անգամ լույս է տեսել Overland Monthly ամսագրի 1899 թվականի փետրվարի համարում. ։ Պատմվածքն ընդգրկված է Լոնդոնի «Գայլի որդին» պատմվածքների ժողովածուի մեջ, ինչպես նաև 1997 թվականին լույս տեսած «Հյուսիսային պատմվածքներում» ։ Համարվում է «Սպիտակ լռությունն ու հյուսիսային այլ հեքիաթներ» ժողովածուի վերնագրակիր պատմվածքը։
Արտաքին հղումներ
Կատեգորիա:Կարճ պատմվածքներ Կատեգորիա:Անգլերեն գրքեր Կատեգորիա:Անգլերեն գրականություն
Միա Մարտինա
Միա Մարտինան (Mia Martina; իրական անունը՝ Մարտին Ջոնսոն, ), կանադացի երգչուհի և երգահան է Նյու Բրանսուիկ նահանգից։ Նա հայտնի է իր «Stereo Love», «Burning», «Latin Moon» և «Beast» սինգլներով։ Մարտինան ստացել է Juno Awards-ից մրցանակներ «Stereo Love» և «HeartBreaker», ինչպես նաև 2014 թվականին արժանացել է SOCAN-ի մրցանակի իր համատեղ գրված «Burning» կատարման համար։
Ֆրենդս արենա
«Ֆրենդս արենա» (շվեդ. «Friends Arena»), ֆուտբոլային մարզադաշտ Ստոքհոլմում, որը կառուցվել է Սոլնա քաղաքապետարանի մոտ (մոտ վեց կիլոմետր հեռու Ստոքհոլմի կենտրոնից)։ Մարզադաշտը ունի ինքնակառավարման տանիք, որը թույլ է տալիս կազմակերպել մշակութային և մարզական միջոցառումներ ձմեռային սեզոնի ընթացքում։
Միա Մարտինա
Կենսագրություն
Մարտինան մեծացել է Սենթ-Իգնեյսում։ Նա լավ տիրապետում է ֆրանսերենին և անգլերենին․ նրա հայրը ունի ֆրանսիական արմատներ։ 18 տարեկան հասակում Մարտինան տեղափոխվեց Օտտավա` Կարլետոնի համալսարանում սովորելու։ Իր ժամանակահատվածում նա տեսել է պրակտիկ տեղ զբաղեցնելու գրառումը CP Records- ում։ Մեկ տարի աշխատելուց հետո Մարտինան գնում է ձայնասկավառակների արտադրությունից դեպի ռադիոկայան և գրասենյակային կառավարման աշխատանքին՝ երգելու արտիստների ձայնային կրկնօրինակում։
Ֆրենդս արենա
Նրա տարողությունը 50 000 հանդիսատեսներ են ֆուտբոլային խաղերի ժամանակ և մինչև 67 500 հանդիսատեսներ համերգների ժամանակ։
Կատեգորիա:Ֆուտբոլային մարզադաշտեր
Միա Մարտինա
Երաժշտական կարիերա
Մարտինայի առաջին սինգլի ազատ թողարկումն էր Էդվարդ Մայայի և Վիկա Ժիգուլինայի «Stereo Love» տարբերակի։ 2010 թվականի Նոյեմբերին Canadian Hot 100-ում հասել է 10-րդ հորիզոնականի։ Մինչ օրս «Stereo Love» սինգլը հասնում է պլատինի վաճառքին և 2011 թվականին Juno Awards-ում ստացել է «տարվա պարային սինգլ» անվանակարգը։ 2010 թվականի վերջում Դոն Օմարը համագործակցում է Մարտինայի հետ, թողարկելու «Stereo Love» ռեմիքս տարբերակը։ Երգչուհին 2011 թվականի մայիսին հետևեց «Latin Moon» սինգլի ն՝ երգ է, որը հասնում է ոսկու վաճառքին և թողարկվել է ֆրանսերեն և իսպաներեն տարբերակներով։ Սինգլը նաև տեսավ չորրորդ հատկանշվածR&B  ապրանքանիշի կողքին։ Բնօրինակ տարբերակը առաջադրվել է 2012 թվականի Կանադայի ռադիոյի երաժշտական ​​մրցանակաբաշխության «պար / քաղաքային / ռիթմային» անվանակարգում։ Մարտինայի դեբյուտային ալբոմ «Devotion»-ը թողարկվել է 2011 թվականի Օգոստոսի 29-ին և զբաղեցրել է 77-րդ հորիզոնականը Կանադայի ալբոմների աղյուսակում։ Ալբոմը արժանացել է 2012 թվականի Juno Awards-ի և Տարվա Ձայնագրման մրցույթին արևելյան երաժշտության մրցանակներին։ Ավելի քան երկու սինգլներ նվիրվածությամբ ազատ արձակվեցին «Burning», 9 «Go Crazy» (արտադրված Ադրիան Սինայի Akcent խմբի հետ համատեղ) և «Missing You»։
Արտաքին հղումներ
Կատեգորիա:21-րդ դարի երգչուհիներ Կատեգորիա:Կանադացի երգչուհիներ Կատեգորիա:Կանադացի երգահաններ Կատեգորիա:Կանադացի երաժիշտներ
Ավետյաց երկիր (ֆիլմ)
«Ավետյաց երկիր» (Terre promise), 2004 թվականին ռեժիսոր Ամոս Գիտայի նկարահանած ֆիլմը ։
2014 թվականին ներկայացվել է «Ոսկե ծիրան» միջազգային կինոփառատոնի «Հետահայաց ցուցադրություններ» ծրագրում ։
Սյուժե
«Ավետյաց երկիր» ֆիլմը պատմում է մի խումբ երիտասարդ էստոնուհիների մասին, որոնց մաքսանենգ ճանապարհով Եգիպտոսից Իսրայել են տանում որպես մարմնավաճառներ աճուրդում վաճառելու համար. պատմում է, թե ինչպես հերոսուհիներից մեկը պատահական կերպով կարողանում է վերգտնել իր ազատությունը։
Ֆիլմն սկսվում և ավարտվում է գիշերային մութ տեսարանով. անապատային աբստրակտ տեսարաններ, լուսնի լույսով ողողված արաբ բեդվինների ուխտերի քարավաններ, փշալարերով սահման, մյուս կողմում՝ երիտասարդ կանայք։ Նրանց խոստացված երկիրն ամենևին էլ այն չէ, ինչ իրենք են պատկերացնում, այլ հակառակը՝ կողտոտ, անհայտ մի վայր, որտեղ նրանք տեղաշարժվում են ինչպես կաթնասունների հոտերը, վիրավորվում է իրենց արժանապատվությունը։
Արտաքին հղումներ
Կատեգորիա:Ֆրանսիական դրամա ֆիլմեր Կատեգորիա:Իսրայելական դրամա ֆիլմեր Կատեգորիա:2004 ֆիլմեր Կատեգորիա:Ամոս Գիտայի ֆիլմեր
Վաժա Փշավելա
Վաժա Փշավելա (ვაჟა-ფშაველა, ), վրացի բանաստեղծ, արձակագիր։
Կենսագրություն
Ծնվել է Վրաստանի Փշավի (ՎԽՍՀ Դուշեթի շրջան) Չարգալ գյուղում, քահանայի ընտանիքում։ Գրել-կարդալ սովորել է հորից։ 1877 թվականին ընդունվել է Թբիլիսիի ուսուցչական սեմինարիա, երկու տարի անց տեղափոխվել է Գորի և ուսումը շարունակել նույնատիպ հաստատությունում։ Գորիում ուսումնասիրել է ռուս և համաշխարհային գրականություն, իրավաբանություն, փիլիսոփայություն և այլն։ 1883 թվականին մեկնել է Պետերբուրգ և որպես ազատ ունկնդիր հաճախել իրավաբանական ֆակուլտետի դասընթացներին։ Շատ չանցած, նյութական պայմանների թելադրանքով հեռացել է համալսարանից և վերադառնալով հայրենիք՝ զբաղվել ուսուցչությամբ։ 1888 թվականին մշտական բնակություն է հաստատել Չարգալում։ 1881 թվականին տպագրվել են նրա քնարաշունչ պատմվածքներն ու գողտրիկ ոտանավորները, 1886 թվականին՝ բանաստեղծությունների առաջին ժողովածուն։
Վաժա Փշավելան ավելի քան 80 պոեմների հեղինակ է, որոնցից ուշագրավ են՝ «Բախտրիոնին», «Օձակերը», «Հյուրն ու տանտերը», «Ալուդա Քեթելաուրին», «Գոգոթուր և Ափշինան»։ Վրաց դասական արձակի լավագույն նմուշներից են նաև նրա պատմվածքները։
Քթի կոտրվածք
Քթի կոտրվածք, մարդու քթի մեկ կամ մի քանի ոսկրերի վնասումը ։ Ախտանիշները կարող են ընդգրկել՝ քթային արյունահոսություն, այտուցներ քթի շրջանում, հեմատոմաներ, կապտուկներ և քթով շնչառության անհնարինություն ։ Դրանք կարող են բարդանալ դեմքի այլ ոսկրերի կոտրվածքներով և քթի միջնապատի հեմատոմայով ։
Քթի կոտրվածքի ամենատարածված պատճառը բռնությունն է, սպորտային վնասվածքը, անկումը և ճանապարհատրանսպորտային պատահարները ։ Ախտորոշումը սովորաբար հիմնված է աշխտանշանների և աշխատնիշների հիման վրա, բայց կարող է լրացուցիչ հաստատվել ռենտգենագրությամբ ։
Բուժումը սովորաբար ցավազրկողներով է և սառը թրջոցներով ։ Կոտրվածքը սովորաբար շտվում է այտուցի իջնելուց հետո ։ Կոտրվածքի տեսակից կախված՝ շտկումը կարող է լինել բաց կամ փակ ։ Շտկման արդյունքը սովորաբար դրական է լինում ։ Քթի կոտրվածքները հաճախ են հանդիպում և կազմում են դեմքի կոտրվածքների շուրջ 40%-ը ։
Նշաններ և ախտանիշներ
Քթի կոտրվածքի ախտանշաները նեռարում են կապտուկներ, արյունազեղումներ, այտուց, փափկություն հարվածի շրջանում, ձևախախտում և քթից կամ դեմքի քթային հատվածից արյունահոսություն։ Հիվանդը կարող է ունենալ դժվարաշնչություն և շատ առատ արյունահոսություն, եթե կա քթի լորձաթաղանթի վնասում։ Հիվանդը կարող է նաև ունենալ մեկ կամ երկու աչքերի շրջանում կապտուկներ:Հիմնական պատճառներից են հարվածները ծեծկրտուկների ժամանակ, վայր ընկնելը և ավտովթարները ։ Ախտորոշումը դրվում է հիմնականում ախտանշանների և ախտանիշների հիման վրա և հաստատվում է ռենտգեն պատկերի միջոցով։
Ախտորոշում
Կոտրվածքն, որն անցնում է քթի միջնապատով հորիզոնական հարթությամբ կոչվում է «Ջարջավայի կոտրվածք», իսկ ուղղահայացը «Շեվալլեյի կոտրվածք» ։
Չնայած, որ չբարդացած կոտրվածքները անհետաձգելի բուժման կարիք չունեն 5-7 օրվա ընթացքում ուղեգրումը մասնագիտացված բուժման բավարար է։ Ուղեկցող վնասվածքներից՝ միջնապատի հեմատոման առաջանում է 5% դեպքերում, ունի անհետաձգելի բուժօգնության կարիք և պետք է փնտրել զննման և վնասվածքի գնահատման ընթացքում ։
Կանխատեսում
Կոտրվածքից հետո ոսկրերի կայունությունը հաստատվում է 3-4-րդ շաբաթներում։ Որոշ մասնագետներ խորհուրդ են տալիս չկրել ակնոցներ և կոպիտ ձևով չմաքրել քիթը այդ ընթացքում, քանզի դա կարող է ազդել ոսկրերի ուղղման հարթեցման վրա։ Ոսկրերի լիարժեք սերտաճումը տեղի է ունենում 4-8 շաբաթվա ընթացքում։ Նախկին ակտիվությանը կարելի է վերականգնել 1-2 շաբաթ հետո, սակայն խորհուրդ չի տրվում զբաղվել կոնտատային տիպի սպորտով ամենաքիչը 2-3 ամիս ժամանակահատվածում, կախված վնասվածքի աստճանից։ Սպորտով զբաղվելու ընթացքում խորհուրդ է տրվում կրել պաշտպանիչ դիմակ վնասվածքից հետո ամենաքիչը 6 շաբաթվա ընթացքում։
Ծանոթագրություններ
Կատեգորիա:Վնասվածքներ Կատեգորիա:Գլխի վնասվածքներ
Սասունցի Դավթի հրապարակ (Երևան)
Սասունցի Դավթի հրապարակ, հրապարակ Երևանի Էրեբունի վարչական շրջանում։
Պատմություն
Սասունցի Դավթի հրապարակը հարում է երկաթուղային կայարանին։ Գտնվում է Երևանի հարավային մասում՝ Էրեբունի թաղամասի արդյունաբերական և բնակելի հատվածների պայմանական սահմանում։ Կայարանը մայրաքաղաքը կապում է մարզերի և արտերկրի հետ։
Վեհաշուք կառույցը լուծված է կառամատույցին զուգահեռ ուղղանկյուն, երկար ծավալով և դեպի հրապարակ ընկած կենտրոնական ու երկու համաչափ կողային մասնաշենքերով, որոնք կապվում են կամարակապ սյունաշարով։ Կառուցված է ազգային և դասական ճարտարապետության ձևերի համադրությամբ։ Հրապարակի կենտրոնում է գտնվում Սասունցի Դավթի հուշարձանը։ Արձանի հեղինակներն են քանդակագործ Երվանդ Քոչարն ու ճարտարապետ Միքայել Մազմանյանը։ Դավթի պղնձակոփ արձանը տեղադրվել է 1959 թվականին՝ բազալտե ժայռանման պատվանդանին։ Հուշարձանը դասվում է խորհրդային արվեստի լավագույն ձիարձանների թվին, որի համար քանդակագործն արժանացել է ՀԽՍՀ պետական մրցանակի ։
Նիժնեպոպով (Բելոկալիտվինսկի շրջան)
Նիժնեպոպով (Нижнепопов), գյուղակ (խուտոր) Ռուսաստանի Ռոստովի մարզի Բելոկալիտվինսկի շրջանում։ Նիժնեսերեբրյակովսկի գյուղական համայնքի վարչական կենտրոնն է։
Կատեգորիա:Ռոստովի մարզի Բելոկալիտվինսկի շրջանի բնակավայրեր
Կարբյուրատորային շարժիչ
Կարբյուրատորային շարժիչ, ներքին այրման շարժիչների տարատեսակներից մեկը արտաքին խառնուրդաձևավորմամբ ու ավտոնոմ բռնկմամբ ։
Ըստ տակտերի քանակի
Կարբյուրատորային շարժիչները ըստ աշխատանքային ցիկլի տակտերի քանակի բաժանվում են մի քանի խմբի՝ քառատակտ կամ Օտտոյի շարժիչներ. ցիկլը կազմված է չորս տակտերից ներառյալ կոլենվալի չորս կիսապտույտները, կամ երկտակտ, որոնց աշխատանքային ցիկլը ներառում է կոլենվալի երկու կիսապտույտ միաժամանակ առաջացող տարբեր տակտերով։ Վերջինները, շնորհիվ կառուցվածքի ընդհանուր պարզության լայն տարածում են ստացել, որպես մոտոցիկլետների և այլ նմանատիպ պարզություն ու էժանություն պահանջող սարքերի ու փոխադրամիջոցների շարժիչներ. մոտոկուլտիվատորներ, բենզասղոցներ, ավելի ուժեղ դիզելների շարժիչներ և այլն։
Ըստ օդի կամ վեռելանյութի ներմուծման
Կարբյուարտորային շրժիչները լինում են մթնոլորտային, որոնցում օդի կամ այրվող խառնուրդի ներմուծումը տեղի է ունենում միայն մխոցի ճնշման տակ, և արտափչման շարժիչներ, որոնցում օդի կամ այրվող զանգվածի ներմուժումը բալոններ տեղի է ունենում ճնշման տակ, որը ստեղծվում է հատում կոմպրեսորով աշխատանքային լիցքավորվածությունը, ինչպես նաև աշխատանքային ծավալը մեծացնելու, ավելի հզոր շարժիչ ստանալու նպատակով։
Կիրառվող վառելանյութեր
Կարբյուրատորային շարժիչում տարբեր ժամանաներում որպես վառելանյութ ծառայել են սպիրտը, լուսավորման գազը, պրոպան-բութանային խառնուրդը, էթիլսպիրտը, կերոսինը, լիգրոինը, բենզինն ու նրանց խառնութդները։ Հատկապես լայն տարածում են ստացել բենզինային ու գազային կարբյուրատորային շարժիչները։
Տե՛ս նաև
Կատեգորիա:Ներքին այրման շարժիչ
Ազնվացսար
Ազնվացսար, լեռնագագաթ Հայաստանի Սյունիքի մարզում, Մեղրու լեռնաշղթայում, Մասրուց գետի աջափնյակում, Շիշկերտ գյուղից 4 կմ հարավ–արևելք, Կապան—Մեղրի ճանապարհին։ Տեղադրման կոորդինատներ 39.03607°N, 46.36108°W։ Բարձրություն 2259 մ ։ Գտնվում է Շիկահողի արգելոցի տարածքում, Շեփորասար լեռից մոտ հյուսիս-արևելք։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Սյունիքի մարզի լեռներ
(1586) Թիելե
(1586) Թիելե (Thiele), աստերոիդ աստերոիդների հիմնական գոտում։ Հայտնաբերվել է 1939 թվականի փետրվարի 13-ին Առնո Վախմանի կողմից Բերգդորֆում ։
Միջին հեռավորությունը Արեգակից կազմում է 2,429719 ա. մ., առավելագույնը մոտենում է 2,1754 ա. մ. հեռավորության վրա և հեռանում 2,684 ա. մ. ։ Արեգակի շուրջ մեկ ամբողջական պտույտ է կատարում 1383,35 երկրային օրվա ընթացքում, իր ուղեծրով շարժվելով միջինում 0,260238 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,05° անկյուն։
Արտաքին հղումներ
Կատեգորիա:1939 թվականին հայտնաբերված աստղագիտական մարմիններ Կատեգորիա:Առնո Վախմանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
AIA Group
AIA Group Limited հաճախ հայտնի է որպես AIA, Հոնկոնգում գործող ամերիկյան անդրազգային ապահովագրական և ֆինանսական կորպորացիա։ Այն Ասիա-Խաղաղօվկիանոսյան տարածաշրջանում կյանքի ապահովագրության և արժեթղթերի ամենամեծ հանրային խումբն է։ Այն առաջարկում է ապահովագրական և ֆինանսական ծառայություններ, ներառյալ ֆիզիկական և իրավաբանական անձանց կյանքի ապահովագրությունը, ինչպես նաև դժբախտ պատահարների և առողջության ապահովագրությունը, առաջարկում է կենսաթոշակային պլանավորման և հարստության կառավարման ծառայություններ, փոփոխական պայմանագրեր, ներդրումներ և արժեթղթեր։
AIA-ի գլխամասային գրասենյակը գտնվում է Հոնկոնգի Սենթրալ շրջանում։ 18 ներկայացուցչություն ունի Ասիա-Խաղաղօվկիանոսյան շուկաներում, հարյուր տոկոսանոց մասնաճյուղեր և դուստր ձեռնարկություններ Հոնկոնգում, մայրցամաքային Չինաստանում, Թայվանում, Մակաոյում, Հարավային Կորեայում, Սինգապուրում, Թաիլանդում, Մալայզիայում, Ֆիլիպիններում, Ինդոնեզիայում, Վիետնամում, Բրունեյում, Կամբոջայում, Մյանմարում, Ավստրալիայում, Նոր Զելանդիայում, Շրի Լանկայում և Հնդկաստանում։ 2013 թվականից ի վեր AIA-ն Citibank-ի հետ բացառիկ բանկային ապահովագրության պայմանագիր է կնքել, որն ընդգրկում է Ասիական-խաղաղօվկիանոսյան տարածաշրջանի 11 AIA շուկաներ։
2013 թվականի օգոստոսին AIA-ն դարձավ Անգլիայի Պրեմիեր լիգայի « Տոտտենհեմ Հոտսպուր» ֆուտբոլային ակումբի մարզաշապիկի պաշտոնական գործընկերը։ AIA-ի պայմանագիրը Տոտենհեմի հետ երկարաձգվել է 2017 թվականի մայիսին՝ մինչև Պրեմիեր լիգայի 2021/22 մրցաշրջանի ավարտը, այնուհետև կրկին 2019 թվականի հուլիսին՝ մինչև 2026/27 մրցաշրջանի ավարտը։
Պատմություն
AIA-ի պատմությունը սկիզբ է առել 1919 թվականի դեկտեմբերի 19-ին, երբ Կոռնելիուս Վանդեր Սթարը հիմնադրեց այն, ինչ այն ժամանակ հայտնի էր որպես Շանհայում American Asiatic Underwriters (հետագայում American International Underwriters): Ի վերջո, Սթարը ընդլայնեց իր բիզնեսն ամբողջ աշխարհում։ 1939 թվականի հունվարի 21-ին Սթարն իր գլխավոր գրասենյակը Շանհայից տեղափոխեց Նյու Յորք՝ Ճապոնիայի Չինաստան ներխուժելուց հետո և 1949 թվականի ապրիլի 5-ին, երբ կոմունիստները գրավեցին մայրցամաքային Չինաստանը, չինական AIA-ն դարձավ Նյու Յորքում գործող American International Group-ի (AIG) դուստր ձեռնարկությունը։
2009 թվականին AIG-ը համաշխարհային ֆինանսական ճգնաժամից ամենաշատ տուժածն էր և վերակազմավորվեց, նրա ասիական ակտիվներից ձևավորվեց AIA Group-ը, որի կենտրոնակայանը գտնվում է Հոնկոնգում։
AIA-ն նախատեսում էր 2010 թվականի ապրիլի 3-ին դառնալ Հոնկոնգի ֆոնդային բորսայում և արժեթղթերի և ֆյուչերսների հանձնաժողովում ցուցակված ընկերություն։ Այնուամենայնիվ, 2010 թվականի մարտի 2-ին բրիտանական ֆինանսական ծառայություններ և արժեթղթեր մատուցող Prudential PLC ընկերությունը հայտարարեց, որ AIA-ն կգնի 35,5 միլիարդ ԱՄՆ դոլարով ։ Ավելի ուշ գնումը խափանվեց, և AIA-ն նախնական հրապարակային առաջարկ (IPO) անցկացրեց 2010 թվականի հոկտեմբերին՝ հավաքելով մոտ 159,08 միլիարդ հոնկոնգյան դոլար (20,51 միլիարդ ԱՄՆ դոլար), ինչը աշխարհում երրորդ ամենամեծ IPO-ն էր երբևէ ։
2012 թվականի սեպտեմբերի 11-ին AIA-ն ձեռք բերեց Շրի Լանկայի ապահովագրող Aviva NDB Insurance-ի 92,3%-ը բրիտանական Aviva ապահովագրողից և Շրի Լանկայի զարգացման ազգային բանկից (NDB): AIA-ն նաև 20-ամյա բացառիկ բանկային ապահովագրության պայմանագիր է կնքել NDB-ի հետ, որը Շրի Լանկայի խոշորագույն ֆինանսական կոնգլոմերատներից մեկը է՝ բանկային մասնաճյուղերի համապետական ցանցով ։
2012 թվականի հոկտեմբերի 7-ին AIA-ն ձեռք բերեց ING Group- ի Մալայզիայի ապահովագրական դուստր ձեռնարկությունները 1,336 միլիարդ եվրոյի չափով (1,73 միլիարդ ԱՄՆ դոլար) ։
2012 թվականի դեկտեմբերի 21-ին AIG-ը վաճառեց AIA-ում իր ամբողջ 13,69% բաժնեմասը ։
Արտաքին հղումներ
Կատեգորիա:Հոնկոնգի բորսայում բաժնետոմսեր ունեցող ընկերություններ
Վաղարշակ Քոսյան
Վաղարշակ Արզումանի Քոսյան, հայ լեզվաբան։ Բանասիրական գիտությունների դոկտոր (1968), պրոֆեսոր (1970): ՀԽՍՀ բարձրագույն դպրոցի վաստակավոր գործիչ (1982):
Շավարշ Քոսյանի եղբայրը։
Կենսագրություն
Վաղարշակ Քոսյանը ծնվել է 1927 թվականի հունիսի 15-ին, Մեծ Պառնի (այժմ՝ Հայաստանի Լոռու մարզում) գյուղում։ 1949 թվականին ավարտել է Հայկական պետական մանկավարժական ինստիտուտը։ 1971-1978 թվականներին եղել է ՀԽՍՀ ԳԱ Լեզվի ինստիտուտի փոխտնօրեն, 1978-1985 թվականներին՝ Հայկական պետական մանկավարժական ինստիտուտի լեզվի և գրականության ֆակուլտետի դեկան, 1985 թվականից՝ հայոց լեզվի ամբիոնի վարիչ։ Հեղինակ է «Ժամանակակից հայերենի բառակապակցությունները» (1975), «Ժամանակակից հայերենի նախադասության վերլուծության հարցեր» (1976), «Գրաբարի բառակապակցությունները» (1980), «Միջին հայերենի բառակապակցությունները» (1984), «Արևմտահայերենի բառակապակցությունները» (1986), «Բառակապակցական կաղապարների զարգացումը հայերենում» (1990) գրքերի։ Լույս են տեսել նաև «Հայոց լեզու. շարահյուսություն» (1975, համահեղինակ), «Հայոց լեզու» (մաս 1, պրակ 1, 1980, համահեղինակ) բուհական դասագրքերը, «Հայոց լեզվի գործնական աշխատանքների ձեռնարկը» (1989, համահեղինակ)  ։
Արտաքին հղումներ
Կատեգորիա:Հայ լեզվաբաններ Կատեգորիա:Բանասիրական գիտությունների դոկտորներ Կատեգորիա:Հայ պրոֆեսորներ Կատեգորիա:ՀՊՄՀ շրջանավարտներ
Սալմիստու
Սալմիստու (Salmistu), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 106 մարդ։
Արտաքին հղումներ
Կատեգորիա:Էստոնիայի Հարյումաա նահանգի Կուուսալու շրջանի բնակավայրեր Կատեգորիա:Էստոնիայի գյուղեր
Լյուբիվշչինա (գյուղ, Միրգորոդի շրջան)
Լյուբիվշչինա (Любівщина), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Լյուբիվշչինա գյուղում բնակվում էր 358 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Միրգորոդի շրջանի բնակավայրեր Կատեգորիա:Ուկրաինայի գյուղեր
Չորաբուկ
Չորաբուկ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Պերսևերացիա
Պերսևերացիա, ախտաբանական հոգեվիճակ, որն արտահայտվում է բառի, նախադասության, շարժման, գործողության համառ և աննպատակ կրկնությամբ՝ գիտակցված կամ չգիտակցված։ Պերսևերացիա նկատելի է գլխուղեղի օրգանական հիվանդությունների (արյան անոթների կարծրացման, էպիլեպսիայի), ծանր ալկոհոլամոլության ժամանակ, երբ բարձրագույն նյարդային համակարգի գրգռման ու արգելակման պրոցեսները ախտաբանական իներտության պատճառով կամային հակակշռի չեն ենթարկվում։ Պերսևերացիա խոսքային վարքի, կատարողական և ըմբռնման գործողությունների խախտում է, որը վկայում է մարդու նյարդային և հոգեկան հավասարակշռության խանգարումը։
Կովալենկի (գյուղ, Լյուբարսկի շրջան)
Կովալենկի (Коваленки), գյուղ Ուկրաինայի Ժիտոմիրի մարզի Լյուբարսկի շրջանում։ Հիմնադրվել է 1870 թվականին։
2001 թվականի տվյալներով Կովալենկի գյուղում բնակվում էր 335 մարդ։ Բնակավայրը զբաղեցնում է 14276 կմ² տարածք։ Բնակչության խտությունը կազմում էր 23,47 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Լյուբարսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1870 թվականին հիմնադրված բնակավայրեր
Նիժնեսերեբրյակովսկի (Բելոկալիտվինսկի շրջան)
Նիժնեսերեբրյակովսկի (Нижнесеребряковский), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Կրասնոդոնեցկի գյուղական համայնքի կազմի մեջ։ Բելայա Կալիտվա քաղաքից գտնվում է 40 կմ հեռավորության վրա։
Կատեգորիա:Ռոստովի մարզի Բելոկալիտվինսկի շրջանի բնակավայրեր
(9453) Մալյորկա
(9453) Մալյորկա (Mallorca), աստերոիդ աստերոիդների հիմնական գոտում։ Հայտնաբերվել է 1998 թվականի մարտի 19-ին Ալվարո Լոպես-Գարսիայի և Ռաֆաել Պաչեկոյի կողմից Մայորկայում ։
Միջին հեռավորությունը Արեգակից կազմում է 2,979179 ա. մ., առավելագույնը մոտենում է 2,7075 ա. մ. հեռավորության վրա և հեռանում 3,2509 ա. մ. ։ Արեգակի շուրջ մեկ ամբողջական պտույտ է կատարում 1878,21 երկրային օրվա ընթացքում, իր ուղեծրով շարժվելով միջինում 0,191672 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,45° անկյուն։
Արտաքին հղումներ
Կատեգորիա:1998 թվականին հայտնաբերված աստղագիտական մարմիններ Կատեգորիա:Ալվարո Լոպես-Գարսիայի կողմից հայտնաբերված աստերոիդներ Կատեգորիա:Ռաֆայել Պաչեկոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կատեխիններ
Կատեխիններ, ֆլավանոիդների դասի օրգանական միացություններ, որոնք իրենցից ներկայացնում են պոլիֆենոլային միացություններ և հանդիսանում են լավ հակաօքսիդանտներ ։
Քիմիան
Այս ընտանիքի բնութագրական ներկայացուցիչներն են հանդիսանում կատեխին և էպիկատեխին ստերեոիզոմերները։
Բնական աղբյուրներ
Կատեխինների առավել մեծ քանակություն պարունակվում է սպիտակ թեյում, և քիչ ավելի քիչ քանակով՝ կանաչ թեյում։ Մեծ քանակներով նրանք հայտնաբերվել են մի շարք մրգերում և հատապտուղներում (վարդազգիների պտուղներում, հաղարջենու պտուղներում, մորենու պտուղներում և այլն)։ Կատեխիններ են պարունակվում նաև սև շոկոլադում ։
Կենսաբանական դեր
Ցույց է տրվել, որ կատեխինները նպաստում են Caenorhabditis elegans նեմատոդ որդերի երկարակեցությունը ։ Տրանսկրիպտոմիկ հետազոտությունները ցույց են տալիս, որ կատեխինները նվազեցնում են աթերոսկլերոտիկ վնասվածքները ապոլիպրոտեին E - դեֆեկտիվ մկներում (+)- և (−)-կատեխինները ցուցաբերում են հակադիր էֆեկտներ առնետների անջատված հեպատոցիտներում գլիկոգենի մետաբոլիզմի վրա ։ (+)-Կատեխինը ճնշում է մկների մոտ աղիքային ուռուցքների առաջացումը ։ (-)-Կատեխինը ճնշում է KLF7 սպիտակուցի էքսպրեսիան և հանդես է գալիս որպես PPARgamma ագոնիստ, որը կորիզային ռեցպտոր է և ներկայումս դեղաբանական թիրախ է՝ երկրորդ տիպի դիաբետի բուժման համար
Կատեխինը բարձրացնում է նաև ամֆոտրեցին B -ի հակասնկային ակտիվությունը՝ "Candida albicans" -ի նկատմամբ ։
Կենսասինթեզ
Կատեխինների կենսասինթեզը սկսվում է 4-հիդրօքսիցիննամոիլ ԿոA միավորից, որը ենթարկվում է շղթայի երկարացման՝ երեք մալոնիլ-ԿոA միավորների միացմամբ՝ PKSIII ճանապարհով։ 4-Հիդրօքսիցիննամոիլ ԿոA -ն ստացվում է L-ֆենիլալանինից՝ Շիկիմատեի ճանապարհով։ L-Ֆենիլալանինը սկզբնական փուլում դեամինացվում է ֆենիլալանին ամմոնիում-լիազով (ՖԱԼ)՝ առաջացնելով ցիննամաթթու, որը հետագայում ցիննամատ 4-հիդրօքսիլազի ազդեցությամբ օքսիդանում է մինչև 4-հիդրօքսիկումարաթթու։ Խալկոն սինթազը հետագայում կատալիզում է 4-հիդրօքսիցիննամոիլ ԿոA և մալոնիլ-ԿոA երեք մոլեկուլների կոնդենսացումը՝ առաջացնելով խալկոն։ Խալկոնը հետագայում, խալկոն իզոմերազի ազդեցությամբ, իզոմերվում է նարինգենինի, որը ֆլավանոիդ 3'-հիդրօքսիլազի ազդեցությամբ օքսիդանում է մինչև էրիոդիցիտոլ, որն էլ իր հերթին, ֆլավանոն 3-հիդրօքսիլազի ազդեցությամբ օքսիդանում է մինչև տաքսիֆոլին։ Տաքսիֆոլինը հետագայում վերականգնվում է դիհիդրոֆլավանոլ 4-ռեդուկտազով և լեյկոանտոցիանիդին ռեդուկտազով՝ առաջացնելով կատեխին. Կատեխինի կենսասինթեզի սխեման բերված է ստորև
Կենսադեգրադացիա
Կատեխինի դեգրադացման ժամանակ կարևորագույն էնզիմ է հանդիսանում կատեխին օքսիգենազը, որն առկա է սնկերում և բակտերիաներում
Առնետների օրգանիզմում կատեխինի բոլոր մետաբոլիտներն առկա են կապակցված վիճակում, և գլխավորապես բաղկացած են որպես գլյուկուրոնիդացված ածանցյալներ։ Կատեխինի ածանցյալների կոնցենտրացիան լյարդում ավելի փոքր է քան պլազմայում, և կուտակային ոչ մի երևույթ չի դիտարկվում երբ առնետները վարժեցվում են 14 օրերի ընթացքում կատեխին-հարստացված սննդակարգին։ Լյարդային մետաբոլիտները ինտենսիվորեն մեթիլացված են (90–95%), սակայն, ի տարբերություն պլազմայի, կարող են հայտնաբերել որոշ ազատ ագլիկոններ (ոչ գլյուկուրոնիդացված մետաբոլիտներ) ։
Մարդու օրգանիզմում էնտերալ ներմուծված (+)-կատեխինը մետաբոլացվում է գլխավորապես 24 ժամվա ընթացքում՝ 11 մետաբոլիտների առաջացմամբ, որոնք հայտնաբերվում են մեզի մեջ ։
Ծանոթագրություններ
Կատեգորիա:Կատեխիններ
Սեզար Ասպիլիկուետա
Սեզար Ասպիլիկուետա Տանկո (իսպ.` César Azpilicueta Tanco, ), իսպանացի ֆուտբոլիստ, Չելսի ՖԱ-ի և Իսպանիայի ՖԱՀ-ի եզրային պաշտպան։
Օսասունա
2007 թվականի ապրիլի 8-ին Սեզարը իր նորամուտն է նշում Օսասունայում, որտեղ պարտվում են Ռեալ Մադրիդին (0։2)։ Օսասունայում խաղում է 4 տարի։ Մասնակցում է 99 խաղի և չի դառնում ոչ մի գոլի հեղինակ։
Մարսել
2010 թվականին Սեզարի ծառայություններով հետաքրքրված է լինում ֆրանսիական Օլիմպիկ Մարսելը, որը գնում է Սեզարին 7 միլիոն եվրոյով ։
Հավաքականում անցկացրած խաղեր և գոլեր
Արդյունք։ 10 խաղ/ 0 գոլ; 5 հաղթանակ, 0 ոչ-ոքի, 5 պարտություն.
Արտաքին հղումներ
Կատեգորիա:Օգոստոսի 28 ծնունդներ Կատեգորիա:1989 ծնունդներ Կատեգորիա:Իսպանացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Օլիմպիկ Մարսելի ֆուտբոլիստներ Կատեգորիա:Օսասունայի ֆուտբոլիստներ Կատեգորիա:Չելսիի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:ՈՒԵՖԱ Եվրո 2020-ի ֆուտբոլիստներ
Պոլիհիմնիա
Պոլիհի՛մնիա (Πολυύμνια՝ «հիմներով հարուստ») կամ Պոլհի՛մնիա (Πολύμνια), հունական դիցաբանության մեջ հանդիսավոր հիմների, ինչպես նաև գյուղատնտեսության և մնջախաղի մուսան. սկզբնապես Տերփսիքորայի նման եղել է պարերի հովանավոր, հետագայում նրան համարել են մնջախաղի մուսա։ Զևսի և Մնեմոսինեի դուստրն է, ինը մուսաների քույրը։ Նա բանաստեղծների՝ հիմներ գրողների հովանավորն է։ Համարվում է, որ նա մտքում պահում է բոլոր հիմները, երգերը և ծիսական պարերը, որոնք փառավորում են օլիմպիական աստվածներին, ինչպես նաև կարծել են, որ նա է հայտնագործել քնարը։ Պոլիհիմնիան հովանավորել է մարդկանց հռետորություն և ճարտասանական արվեստ սովորելը։ Պատկերվել է առանց ատրիբուտի, գլուխը քողով ծածկած , կամ ձեռքին գլանափաթեթ, մտածկոտ դիրքով։
Մուսայի անունով է կոչված Պոլիհիմնիա (33) աստերոիդը՝ հայտնաբերված 1854 թվականին։
Ծանոթագրություններ
Կատեգորիա:Մուսաներ Կատեգորիա:Հին հունական դիցաբանություն Կատեգորիա:Զևսի զավակներ Կատեգորիա:Հին Հունաստանի թատրոն Կատեգորիա:Կրոնը Հին Հունաստանում
Մարգարիտա Փարեմուզյան
Մարգարիտա Սերգեյի Փարեմուզյան, հայ նկարիչ, գոբելենագործ։
Կենսագրություն
1971 թվականին ավարտել է Երևանի գեղարվեստա-թատերական ինստիտուտը։ Հիմնականում խառը տեխնիկայով ստեղծել է արդիական հնչեղությամբ բազմաթիվ գոբելեններ, գրաֆիկական աշխատանքներ։ Հեղինակ է գրքերի նկարազարդումների ։ Ստեղծագործություններից գտնվում են Սարդարապատի ազգագրության թանգարանում, Սերգեյ Փարաջանովի թանգարանում։
Ստեղծագործություններ
Գոբելեն
Գրաֆիկա